b"\n_START_ARTICLE_\nPiano (din\xc3\xa0mica)\n_START_PARAGRAPH_\nPiano \xc3\xa9s un terme utilitzat en m\xc3\xbasica per a indicar una determinada intensitat en el so, \xc3\xa9s a dir, un determinat mat\xc3\xads. \xc3\x89s una paraula italiana que significa suau i la seva abreviatura \xc3\xa9s p._NEWLINE_La intensitat que indica piano \xc3\xa9s major que la que indica pianissimo i menor que la que indica mezzopiano. En les partitures apareix sempre de manera abreujada, sempre sota el pentagrama i precisament sota la nota musical on comen\xc3\xa7a aquesta din\xc3\xa0mica._NEWLINE_L'obra se segueix tocant piano des d'aquest punt des d'ara, fins que aparegui un nou indicador de din\xc3\xa0mica o un asterisc. La utilitzaci\xc3\xb3 d'aquests matisos es generalitza a partir del classicisme (segona meitat del segle XVIII) amb el prop\xc3\xb2sit que l'int\xc3\xa8rpret assol\xc3\xads una execuci\xc3\xb3 m\xc3\xa9s propera a la idea del compositor."